**PREDLOG**

Na podlagi odstavka 87. člena Zakona o finančni upravi (Uradni list RS, št. \_\_\_\_\_) minister za finance izdaja

**P R A V I L N I K
o določitvi dejavnosti uslužbencev finančne uprave, ki so nezdružljive z nalogami finančne uprave**

**1. člen**

Ta pravilnik določa, katere dejavnosti niso združljive z nalogami finančne uprave in jih uslužbenci finančne uprave ne smejo opravljati.

**2. člen**

Uslužbenec finančne uprave ne sme opravljati:

* računovodske, knjigovodske in revizijske dejavnosti,
* svetovanja s področja dela finančne uprave,
* izterjave dolgov,
* špedicijske dejavnosti oziroma zastopanja v carinskih, trošarinskih in davčnih postopkih,
* izvedenskih ali strokovnih mnenj s področja nalog finančne uprave, razen po odredbi pravosodnih ali upravnih organov.

V primeru, da uslužbenec želi opravljati katero od dejavnosti, navedeno v prejšnjem odstavku, in meni, da opravljanje te dejavnosti ni nezdružljivo z nalogami, ki jih opravlja na svojem delovnem mestu v finančni upravi, pisno zaprosi za dovoljenje generalnega direktorja oziroma generalno direktorico (v nadaljnjem besedilu: generalni direktor) finančne uprave.

**3. člen**

Preden začne uradnik opravljati dejavnost, ki ni navedena v prejšnjem členu in za katero meni, da bi bila ali bi utegnila biti nezdružljiva z opravljanjem nalog finančne uprave, o tem pisno obvesti generalnega direktorja finančne uprave.

**4. člen**

Če generalni direktor finančne uprave oceni, da je opravljanje dejavnosti nezdružljivo z opravljanjem nalog finančne uprave, o tem odloči s sklepom. Generalni direktor finančne uprave izda sklep v 30 dneh, šteto od dneva prejema obvestila.

V primeru, da generalni direktor finančne uprave sklepa v roku, navedenem v prejšnjem odstavku, ne izda, se šteje, da je opravljanje dejavnosti združljivo z opravljanjem nalog finančne uprave.

**5. člen**

Z dnem, ko začne veljati ta pravilnik, prenehata veljati Pravilnik o pogojih za opravljanje del zunaj Carinske uprave Republike Slovenije ([Uradni list RS, št. 10/07) in](http://www.uradni-list.si/1/index?edition=200710) Pravilnik o določitvi dejavnosti uslužbencev davčne uprave, ki so nezdružljive z nalogami davčne službe (Uradni list RS, št. 73/05).

**6. člen**

Ta pravilnik začne veljati \_\_\_\_\_\_\_\_\_\_\_\_\_\_\_\_\_\_\_\_.